ऊंची जाति और दलित समुदाय के बीच मंदिर में एंट्री को लेकर हुआ था विवाद
Tamil Nadu Dharmanraj Draupadi Amman Temple controversy तमिलनाडु के विलुप्पुरम के मेलपाथी गांव में धर्मराज द्रौपदी अम्मन मंदिर को सील कर दिया गया है। ऐसा ऊंची जाति और दलितों के बीच प्रवेश को लेकर हुए विवाद के बाद किया गया है
तमिलनाडु के विलुप्पुरम के मेलपाथी गांव में बुधवार को धर्मराज द्रौपदी अम्मन मंदिर को सील कर दिया गया। ऐसा ऊंची जाति और दलित समुदाय के बीच एंट्री को लेकर हुए विवाद के बाद किया गया। राजस्व आयुक्त रविचंद्रन के आदेश पर मंदिर को सील कर गेट पर एक ऑफिशियल नोटिस भी चिपका दिया गया है। विवाद के बाद बने तनावपूर्ण हालात को लेकर वहां पुलिस तैनात कर दी गई है।
जिला प्रशासन ने कई बार दोनों पक्षों से बात कर मामला सुलझाने की कोशिश की
पुलिस ने बताया कि इस साल अप्रैल में एक दलित व्यक्ति मंदिर में पूजा करने गया था, जिसे लेकर ऊंची जाति वालों को परेशानी हुई थी। उन्होंने दलित लोगों की मंदिर में एंट्री बंद कर दी थी। इसके बाद दोनों समुदायों के बीच कई बार इसे लेकर तनातनी हुई।
मामलों को लेकर दोनों पक्षों से 4 FIR भी दर्ज कराई गई। जिला प्रशासन ने इसे लेकर कई बार बात करके मामले को सुलझाने की कोशिश की, लेकिन बात नहीं बनी। इसके बाद अंत में मंदिर को सील करने का फैसला लिया गया।
नोटिस में लिखा गया- निष्कर्ष निकलने तक दोनों वर्गों की मंदिर में एंट्री नहीं
मंदिर के गेट पर चिपकाए गए ऑफिशियल नोटिस में लिखा गया, ‘गांव में दो वर्गों के बीच पूजा-पाठ की समस्या के कारण असमान्य हालात बन गए हैं। इससे कानून व्यवस्था खराब हो सकती है। इसे देखते हुए, निष्कर्ष निकलने तक दोनों वर्गों को मंदिर के अंदर जाने की अनुमति नहीं होगी।’
सांसद ने कहा- सभी को पक्षपात के बिना मंदिर में जाने दिया जाए
इस मामले को लेकर विल्लुपुरम के सांसद डी रविकुमार ने पार्टी के अन्य नेताओं के साथ सोमवार को जिला कलेक्टर सीपलानी को एक ज्ञापन दिया। उन्होंने अधिकारी से अपील की कि सभी भक्तों को बिना किसी जाति के पक्षपात के मंदिर के अंदर जाने दिया जाए।
यह खबर भी पढ़ सकते हैं...
छोटे कपड़े पहनकर मंदिर नहीं जा सकेंगी लड़कियां, महानिर्वाणी अखाड़े ने की घोषणा
उत्तराखंड के तीन मंदिरों में महिलाओं और लड़कियों के लिए ड्रैस कोड लागू किया गया है। हरिद्वार के दक्ष प्रजापित मंदिर, पौड़ी के नीलकंठ महादेव मंदिर और देहरादून के टपकेश्वर महादेव मंदिर में लड़कियां छोटे कपड़े पहनकर दर्शन के लिए नहीं जा सकेंगी। इन तीनों मंदिरों को मैनेज करने वाले महानिर्वाणी अखाड़े ने यह आदेश जारी किया है। पूरी खबर पढ़ें...